bg en hbs_cyr ru ky hu ky ky en sv fr de fr fr fr sv en fr en ja ky ru ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ky ky ky ky ky ky ky ky ky ky ru ru
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Эң ириде Кыргызстанды келгиндерден сактаңыз!
Сизди, кыргыз элинин белгилүү инсандары, академик Кайып Оторбаев, - медицина илиминин доктору Мария Нанаеванын уулу катары жакшы үй-бүлөдөн тарбия алып өскөн, өз убагында чет элден билимин улантып, өркүндөтүп таасын өнөр - билим тарбия алып келген адам катары биз жакшы билебиз!
Сизди, ушул кызматка келгениңизди, биз жалпы кыргыз эли чын жүрөктөн колдойбуз!
Сиз өз убагында бул кызматка келдиңиз! Себеп дегенде, сиздин азыркы жашыңыз, алган билим тажрыйбаңыз элге кызмат кыла турган убак!
Эгерде, сизге берилген ишенимди (мандатты) ишенимдүү толук аткарам десеңиз, сизге мен тараптан улуу, аксакал адам катары айтыла турган бир нече суроо менен кайрылууга туура келип жатат... Сиздин аткара турган күнүмдүк иштериңизди күнү-түнү дебей аткара турган жардамчыларыңыз, министрлериңиз (чоролоруңуз) менен негизинен кызмат орундары толукталды деп ойлойм? Алардын ичинен менин билишимче "кой аксагы менен миң" дегендей "ала койду бөлө кыркканы" да арасында жок эместир...
Сизге, Жогорку Кеңеш топтоп берген ошол кадрларды өзүңүз иштин жүрүшү менен алардын компетенттүүлүгүн, ишке болгон мамилесин текшерип, ченемдүү чыккан мыйзамдардын негизинде карап туруп, иштин оңуна карай чечсеңиз жана аларга тиешелүү чечим чыгара алсаңыз, ал иш өзүңүздүн колуңузда...
Кыргыздын бир орой - чарай айткан сөзү бар: "чырдын башы кайдан чыгат десе, атаңдын башынан чыгат" дегендей...
Сиз өз мекениңиздин мекенчил адамы катары өз элиңизди көздүн карегиндей сактап, аларга өтө аяр мамиле кылып, ишти кайра жаңыдан баштооңузду каалар элем...
Анткени, ал сиз үчүн, элиңиздин келечеги үчүн аябай керек. Себеби, өзүңүз билгендей жыргаганынан кыргыз элинин мекенчил балдары, эли-журту үчүн иштей турган курактагы жаштар : Чукоткадан, Калининградга чейин, Англиядан, Европага (мен өзүм барып көрүп келдим) чейин, ал эле эмес Түндүк, Түштүк Американы түрө кыдырып, жашоо үчүн миңдеген кыргыздын жаштары чет өлкөлөрдө келечексиз, максатсыз эмгектенип басып жүрөт. Сиз үчүн бул маселе "МЕЛОЧЬ" болбошу керек...
Кыргыздардын мекени Кыргызстан гана! Кыргыздын башка МЕКЕНИ жок!
Ушул каалоону, сиз ар дайым эсиңизге тутсаңыз экен!!!
Мурдагы сизге чейин иштеп кеткен премьерлердин жолун жолдобоңуз! Уккан кабарда сиз чынчыл, калыс, таза адамсыз! Азыр бизге, Кыргыздын "АТА ТҮРКҮ" жетишпей турат...
Азыр мен сизге айта турган "проблемный" эки - үч маселени, сизге чейин иштеп кеткен премьер - министрлердин бири да чечкен жок жана аны аткара алган жок.
Сиздин кабинетиңизди толуктаган министрлериңиз, негизинен алган билимдери терең, ишине профессионалдуу мамиле кылган адамдар болушу керек деп ойлойм...
"Текущий" иштери дейбизби же күндөлүк жумуштарын аткаруу үчүн жүргөн адамдар дейбизби, айтор министрлериңиз (чоролоруңуз) сизге камчы салдырбай иштеп берүүгө милдеттүү...
Сиздин эл үчүн иштей турган негизги ишиңизди, акылман кыргыз атабыз айткандай "буканы чүлүктөн алгандай" мына мобул проблемалуу жумуштан баштасаңыз эң туура болот эле:
1. Миграцияны токтотуу, чет элге кеткен биздин жарандарды өз мекенине кайта кайтарып, аларга Гарантиялык кызмат орун берүү.
Өзүңүз билесиз, чет элге кеткен 20 менен 40 жашка чейинки акыл - эстүү, алдуу- күчтүү жаштар, алар үчүн азыр Кыргызстанда эң сонун мүмкүнчүлүктөр түзүлүп жатат. Мисалга: Нарын каскадынын башында курулуп жаткан 4 ГЭС, түндүк - түштүк жолун чапчыган 500 километрлик чоң жол, 600 чакырымдык "Газпром Кыргызстан" трубопроводун кайта жаңы куруу керек. Андан тышкары алтын кендерин өздөштүрүү, азыркы замандын муктаждыгы...
2. Чет элден келип, жумушка иштөө шылтоосу менен биротоло калып калган Кытайлык, Кореялык 100 миңдеген адамдардын кайра өз мекенине кайтарып, ал орунга ишсиз жүргөн өзүбүздүн кыргыз жаштарын ишке тартуу. Ошону менен бирге өзүбүздө болгон адам ресурстарын, курулуш техникаларын, транспортторун эффективдүү пайдалануу. Ал үчүн, сиз өзүңүзгө чейинки бекитилген Эл Аралык келишимге кайта өзгөртүү киргизүү керек.
Бул маселеде, жагдайда эске ала турган жана тереңирээк ойлоно турган бир маселе, ошонун негизинде бизге окшогон аз сандагы улутту, сырттан келген келгиндер менен билинбеген "эмансипациялоо" саясаты (жүргөн жокпу?) коркунучу бар экенин унутпаңыз!!!
3. Бир аз убакыт өткөндөн кийин биз Бажы союзуна киребиз деп турабыз! Бажы союзга киргенде тамак - аш, курулуш материалдары, кийим - кече кымбатташы мүмкүн. Ал үчүн биз алган пенсияга эч нерсе алууга мүмкүн эмес болуп калат... Ошондуктан, ошого алдын ала даярдык көрүп элибиз үчүн өмүр бою Ата Мекенине ак эмгек кылып келген кутман карыларыбызга, катардагы пенсионер карыларыбызга Бажы союзуна мурун кирген Россия, Белоруссия же Казакстандын пенсионерлерине төлөнүүчү акы төлөмдөрдү бизге да төлөп берүү жагын азыртадан баштап ойлонуп, ал ишти карап, тезинен ишти иштеп баштоо керек.
Сизди терең урматтап, Улуттук Жазуучулар Союзунун мүчөсү, Бишкек шаарынын Ардактуу Атуулу Качкын Оторбаев
"Замандаш-Современник" партиясынын тең төрагасы:
"Биз түндүк-түштүк деген бөлүнүүчүлүккө каршыбыз"
- Сапарбек мырза, өткөн жумада партия жетекчилиги Ош, Жалал-Абад, Баткен областтарын кыдырып келипсиздер. Максат эмнеде болду?
- Ооба, түштүк аймагындагы 3 областта атайын иш сапар менен болуп кайттык. Максат - жер-жерлердеги карапайым калктын үнүн угуп, эли-жери, мекени үчүн эмгектенгиси келген жаштарды катарыбызга тартууну көздөдүк. Өлкөбүзгө жаңы, амбициялуу кадрлар, таза муун керек экенин турмуш далилдеп отурат. Демек, жаңыланууну көздөгөн тың жаштар катарыбызда арбын болсо дейбиз.
- Түштүктө газ өчүп, жол буулуп аткан чакта кыртыштары сүйбөй кабыл алышкан жокпу?
- Тескерисинче, 3 областтын тең эли жакшы кабыл алышты. Чындыгында биз ал аймактардын муктаж болгон жерлерине мурунтадан жардамдарды берип келгенбиз. Элдин мамилеси жакшы. Албетте, айрым аймактарда өзүбүздүн жергиликтүү депутаттардан кеткен кемчиликтер бар экени айтылды. Мисалы, депутаттар менен элдин байланышы солгундап кеткен учурлар кездешти. Жетекчилик бул мүчүлүштүктөрдү жолго салмай болдук.
- Башта сиздерди түндүктүн партиясы деп чыгышты эле. Түштүктөгү абалыңар кандай?
- Туура, башында партия негиздөөчүсү Мухтарбек Өмүракуновго байланыштырып түндүктүн партиясы дегендер болбой койгон жок. Бирок, 2012-жылда өткөн жергиликтүү кеңеш шайлоолорунан кийин түштүктөгү көрсөткүчтөрүбүз жемиштүү болуп, бул сөздөр суу кечпеси далилденди. Маселен, Баткен, Кербен шаарларында партия биринчиликти алды. Ушу тапта республика боюнча 612 шаардык жана айылдык депутаттарыбыз бар. Анын ичинде Баткен областы боюнча 10 шаардык, 52 айылдык кеңеш, Жалал-Абад облусунда 18 шаардык, 102 айылдык кеңеш, Ош облусунда 7шаардык, 61 айылдык кеңеш депутаттары. Дегинкиси, т-түштүк саясаты - жасалма саясат, кыргызды чачыратууну көздөгөн сырттан келген саясаттык курал экенин түшүнүшүбүз керек. Ким болсо да, түндүк-түштүк деп элди бөлүүдөн намыстанышы керек. Биз чоркок саясатчылардын бул жасалма саясатын четке каккыбыз келет.
- Көңүл чордонунда кандай көйгөйлөр, дооматтар айтылды?
- Ош облусунда негизги көйгөй газ, суу, электр жарыгы, Баткенде чек ара, таза суу, дыйканчылык, Жалал-Абадда миграция, инфрастуруктуралык обьектилер болду. Үч облустун тең Өзбекстан,Тажикстан менен чектешкен айылдарында чек ара маселеси курч турат. Дээрлик 40 % айылдарындагы жолдорго шагыл,таш төгүү зарылдыгы бар. Жазгы- күзгү айдап себүүгө күйүүчү-майлоочу майлардын тартыштыгы айтылып, айыл-чарба эгиндерине жер семирткичтин жетишсиздиги баса белгиленди. Элет турмушунун 50%ында таза суу жетишсиз. Майлуу-Суу шаарындагы уран калдыктары сакталган жайды бекемдөө да курч көйгөйлөрдүн бири. Айрым аймактар лизинг жолу менен трактор өңдүү талаа шаймандарды алып берүүнү өтүнүштү. Негизи түштүктүн айрым айылдарына биз буга чейин эле жардамдарыбызды берип келгенбиз. Маселен, Ала-Бука районуна таштандыларды ташуу үчүн автоунаасын,турмуш шарты оор үй-бүлөлөргө жөлөк пул иретинде жардамдар, дыйкандарга солярка, согуштун ардагерлерине социалдык баштыкчалар таратылган. Бир топ бала бакча, спорттук жайлар, мектептер акчалай колдоо алышкан. Жалпылап айтканда жалпы республикага колдон келген жардамдарды бергенге аракет кылдык. Тилекке каршы, бир партиянын мүмкүнчүлүгү чектелген, түйүндүү көйгөйлөр дале арбын.
- Аталган иш сапар алдыдагы парламенттик шайлоого даярдык эмеспи? Аламан жарышка эртелеп киришкен жоксуздарбы?
Биздин партиянын системалуу иштеп келаткан саясий уюм катары жыл башында иш-пландардын топтомун бекитет. Бул өңдүү иш сапар жалпы Кыргызстан боюнча өткөрүүнү былтыр эле пландаганбыз. Ишмердигибизди этап этабы менен иш жүзүнө ашырып келатабыз. Демек, мындай жер-жерлерди кыдыруулар биздин пландалган иш-чаралардын бири. Анын үстүнө шаардык жана айылдык кеңештеги депутаттарыбыздын жасап аткан иштерин өз көзүбүз менен көрөлү, элдин үнүн угалы деп бардык. Көптөгөн мүчүлүштүктөр, көйгөйлөр айтылды. Анын ичинде айрым депутаттарыбыздын кемчиликтери да ортого салынды. Биз ал мүчүлүштүктөрдүн үстүндө иштейбиз. Катарыбызга кошулууну каалагандардын саны арбыганын айта кетейин.